sukhrobnurali/uzbek-legal-corpus huggingface dataset:
DEPOZITARIY FAOLIYATINI AMALGA OSHIRISHGA DOIR TALABLAR TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(order, 2025-04-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 30-iyulda tasdiqlangan Depozitariy faoliyatini amalga oshirishga doir talablar toʻgʻrisidagi nizomga (roʻyxat raqami 809, 1999-yil 31-avgust) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
XUSUSIYLAShTIRISh INVESTITSIYa FONDLARINING AKSIYALARINI DASTLABKI TARQATIShDA AHOLIGA SOTISh TARTIBIGA OʻZGARTIRIShLAR KIRITISh HAQIDA
(order, 2018-02-02)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 12-yanvarda tasdiqlangan Xususiylashtirish investitsiya fondlarining aksiyalarini dastlabki tarqatishda aholiga sotish tartibiga (roʻyxat raqami 608, 1999-yil 21-yanvar) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
“NODAVLAT NOTIJORAT TAShKILOTLARI FAOLIYATINING KAFOLATLARI TOʻGʻRISIDA”GI OʻZBEKISTON RESPUBLIKASI QONUNIGA QOʻShIMChA VA OʻZGARTIShLAR KIRITISh HAQIDA
(law, 2008-12-17)

1-modda. Oʻzbekiston Respublikasining 2007-yil 3-yanvarda qabul qilingan “Nodavlat notijorat tashkilotlari faoliyatining kafolatlari toʻgʻrisida”gi OʻRQ-76-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2007-yil, № 1, 2-modda) quyidagi qoʻshimcha va oʻzgartishlar kiritilsin: 1) 11-modda quyidagi mazmundagi uchinchi qism bilan toʻldirilsin: “Mamlakatda demokratik oʻzgarishlarni yanada rivojlantirishga va bunda nodavlat notijorat tashkilotlarining faol ishtirok etishiga koʻmaklashish maqsadida Oʻzbekiston Respublikasi Oliy Majlisi huzurida Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi, shuningdek Fond mablagʻlarini boshqarish boʻyicha Parlament komissiyasi tuziladi”; 2) 12-moddaning ikkinchi qismidagi, 13-moddaning ikkinchi qismidagi va 14-moddaning ikkinchi qismidagi “Vazirlar Mahkamasi” degan soʻzlar “Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi mablagʻlarini boshqarish boʻyicha Parlament komissiyasi” degan soʻzlar bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
VAZIRLAR MAHKAMASINING “MIKROKREDITBANK” AKSIYADORLIK-TIJORAT BANKI FAOLIYATINI TASHKIL ETISH VA UNING MODDIY-TEXNIKA BAZASINI MUSTAHKAMLASH CHORA-TADBIRLARI TOʻGʻRISIDA” 2006-YIL 6-MAYDAGI 78-SON QARORIGA OʻZGARTIRISH VA QOʻSHIMCHALAR KIRITISH HAQIDA (OʻZBEKISTON RESPUBLIKASI PREZIDENTINING “MIKROKREDITBANK” AKSIYADORLIK-TIJORAT BANKINING TADBIRKORLIK SUBYEKTLARINI QOʻLLAB-QUVVATLASH BORASIDAGI FAOLIYATINI YANADA KENGAYTIRISH CHORA-TADBIRLARI TOʻGʻRISIDA” 2008-YIL 10-NOYABRDAGI PF-4051-SON FARMONI)
(decree, 2024-08-16)

Oʻzbekiston Respublikasi Prezidentining “Mikrokreditbank” aksiyadorlik-tijorat bankining tadbirkorlik subyektlarini qoʻllab-quvvatlash borasidagi faoliyatini yanada kengaytirish chora-tadbirlari toʻgʻrisida” 2008-yil 10-noyabrdagi PF-4051-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining “Mikrokreditbank” aksiyadorlik-tijorat banki faoliyatini tashkil etish va uning moddiy-texnika bazasini mustahkamlash chora-tadbirlari toʻgʻrisida” 2006-yil 6-maydagi 78-son qaroriga (Oʻzbekiston Respublikasi QT, 2006-y., 5-son, 28-modda) ilovaga muvofiq oʻzgartirish va qoʻshimchalar kiritilsin. 2. “Mikrokreditbank” aksiyadorlik-tijorat banki Bank ustaviga ushbu qarordan kelib chiquvchi oʻzgartirish va qoʻshimchalarni belgilangan tartibda roʻyxatdan oʻtkazsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov hamda Oʻzbekiston Respublikasi Markaziy banki raisi F.M. Mullajonov zimmasiga yuklansin. 1. 1-bandda: ikkinchi xatboshidagi “Boshqaruv kengashi” soʻzlari “Kuzatuvchi kengash” soʻzlari bilan almashtirilsin; uchinchi xatboshidagi “Vaqtinchalik” soʻzi chiqarib tashlansin. 2. 2-bandning birinchi xatboshidagi “Boshqaruv kengashi” soʻzlari “Kuzatuvchi kengash” soʻzlari bilan almashtirilsin. 3. 4-bandning birinchi xatboshidagi “Boshqaruv kengashi” soʻzlari “Kuzatuvchi kengash” soʻzlari bilan almashtirilsin. 4. 1-ilovada: ilova nomidagi “Boshqaruv kengashi” soʻzlari “Kuzatuvchi kengash” soʻzlari bilan almashtirilsin; ilovaga izohdagi “Boshqaruv kengashi” soʻzlari “Kuzatuvchi kengash” soʻzlari bilan almashtirilsin. 5. 2-ilovada: ilova nomidagi “Vaqtinchalik” soʻzi chiqarib tashlansin; 3-bandning birinchi xatboshidagi “5 foiz” soʻzlari “3 foiz” soʻzlari bilan almashtirilsin; 4-banddagi “stavkasidan” soʻzi “stavkasining 50 foizidan” soʻzlari bilan almashtirilsin; 5-banddagi “Markaziy bank qayta moliyalashtirish stavkasining 50 foizidan yuqori boʻlmagan” soʻzlari “yiliga 5 foiz daromad” soʻzlari bilan almashtirilsin; 7-banddagi “Vaqtinchalik” soʻzi chiqarib tashlansin.
2009 YIL UChUN DAVLAT STATISTIKA HISOBOTI ShAKLLARINI TASDIQLASh TOʻGʻRISIDA
(resolution, 2009-12-27)

Oʻzbekiston Respublikasi “Davlat statistikasi toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 2003-y., 12-con, 219-modda) 6-moddasi va Oʻzbekiston Respublikasi Vazirlar Mahkamasining 2003-yil 8-yanvardagi 8-sonli qarori bilan tasdiqlangan “Oʻzbekiston Respublikasi Davlat statistika qoʻmitasi toʻgʻrisida”gi nizomga (Oʻzbekiston Respublikasi qonun hujjatlari toʻplami, 2003-y., 1-2-son, 7-modda) muvofiq, Oʻzbekiston Respublikasi Davlat statistika qoʻmitasi qaror qiladi: 1. 2009-yil uchun davlat statistika hisoboti shakllari 1 — 169-ilovalarga muvofiq tasdiqlansin. 2. Mazkur qaror bilan tasdiqlanayotgan davlat statistika hisobotlarining yillik shakllari — 2008-yil uchun hisobotdan boshlab, joriy hisobot shakllari — 2009-yilning 1-yanvaridan boshlab kuchga kiritilsin. 3. 2009-yil 1-yanvardan boshlab quyidagilar oʻz kuchini yoʻqotgan deb hisoblansin: Oʻzbekiston Respublikasi Davlat statistika qoʻmitasining 2007-yil 9-noyabrdagi 18-sonli “2008-yil uchun davlat statistika hisoboti shakllarini tasdiqlash toʻgʻrisida”gi qarori (roʻyxat raqami 1748, 2007-yil 15-dekabr — Oʻzbekiston Respublikasi qonun hujjatlari toʻplami, 2007-y., 50-51-son, 529-modda); Oʻzbekiston Respublikasi Davlat statistika qoʻmitasining 2008-yil 21-iyuldagi 3-sonli “2008-yil uchun davlat statistika hisoboti shakllarini tasdiqlash toʻgʻrisida”gi qarorga oʻzgartirish va qoʻshimchalar kiritish haqida”gi qarori (roʻyxat raqami 1748-1, 2008-yil 16-avgust — Oʻzbekiston Respublikasi qonun hujjatlari toʻplami, 2008-y., 34-son, 339-modda). 4. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan keyin oʻn kun oʻtgach kuchga kiradi.
OʻZBEKISTON RESPUBLIKASINING BOLA HUQUQLARI TOʻGʻRISIDAGI KONVENSIYAGA DOIR, BOLALARNING QUROLLI MOJAROLARDA IShTIROKIGA TAALLUQLI FAKULTATIV PROTOKOLGA (NYu-YORK, 2000-YIL 25 MAY) QOʻShILIShI HAQIDA
(law, 2008-12-12)

Bola huquqlari toʻgʻrisidagi Konvensiyaga doir, bolalarning qurolli mojarolarda ishtirokiga taalluqli Fakultativ protokolga (Nyu-York, 2000-yil 25-may) quyidagi bayonot bilan qoʻshilinsin: Protokolning 3-moddasi 2-bandi boʻyicha: “Oʻzbekiston Respublikasi bayon etadiki, Oʻzbekiston Respublikasi Qurolli Kuchlari safiga fuqarolarning chaqiruvi Oʻzbekiston Respublikasining 2002-yil 12-dekabrda qabul qilingan “Umumiy harbiy majburiyat va harbiy xizmat toʻgʻrisida”gi Qonuniga muvofiq ular faqat oʻn sakkiz yoshga toʻlganidan soʻng yoʻl qoʻyiladi”.
BOLGARIYA RESPUBLIKASI VA RUMINIYANING YEVROPA ITTIFOQIGA QOʻShILIShI MUNOSABATI BILAN OʻZBEKISTON RESPUBLIKASI, BIR TOMONDAN, YEVROPA HAMJAMIYATLARI HAMDA ULARGA AʼZO-DAVLATLAR, IKKINChI TOMONDAN, OʻRTASIDA ShERIKLIK TAʼSIS ETUVChI ShERIKLIK VA HAMKORLIK TOʻGʻRISIDA BITIMGA BAYoNNOMANI (BRYuSSEL, 2008 YIL 20 MAY) RATIFIKATSIYA QILISh HAQIDA
(law, 2008-12-12)

Bolgariya Respublikasi va Ruminiyaning Yevropa Ittifoqiga qoʻshilishi munosabati bilan Oʻzbekiston Respublikasi, bir tomondan, Yevropa Hamjamiyatlari hamda ularga aʼzo-davlatlar, ikkinchi tomondan, oʻrtasida sheriklik taʼsis etuvchi Sheriklik va Hamkorlik toʻgʻrisida Bitimga Bayonnoma (Bryussel, 2008-yil 20-may) ratifikatsiya qilinsin.
OʻZBEKISTON RESPUBLIKASI OLIY SUDI PLENUMINING “BUYRUQ TARTIBIDA ISh YuRITIShNI TARTIBGA SOLUVChI QONUN NORMALARINI QOʻLLAShNING AYRIM MASALALARI TOʻGʻRISIDA”GI QARORIGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2008-12-12)

Qonunchilikka oʻzgartirish va qoʻshimchalar kiritilishi munosabati bilan, xususan, buyruq tartibida ish yuritishni tartibga soluvchi qonunchilikni qoʻllashda kelib chiqqan masalalarni toʻgʻri hal etish boʻyicha tushuntirishlar berish zaruriyati tugʻilganligi tufayli “Sudlar toʻgʻrisida”gi Qonunning 17 va 47-moddalariga asosan, Oʻzbekiston Respublikasi Oliy sudi Plenumi qaror qiladi: Oʻzbekiston Respublikasi Oliy sudi Plenumining 2006-yil 3-fevraldagi 4-sonli “Buyruq tartibida ish yuritishni tartibga soluvchi qonun normalarini qoʻllashning ayrim masalalari toʻgʻrisida”gi qarorining 10-bandi quyidagi xatboshilar bilan toʻldirilsin: Agar kommunal xizmatlar toʻlovi boʻyicha qarzni undirish haqidagi talab bilan arz qilingan boʻlsa, unga qarzdorning familiyasi, ismi, ota ismi, aniq yashash manzili, qarz miqdori koʻrsatilgan, qarzdor va kommunal xizmat idorasining vakolatli xodimi tomonidan imzolanib, kommunal idoraning muhri bilan tasdiqlangan maʼlumotnoma ilova qilinishi shart. Qarzdorlikni undirish toʻgʻrisida sud buyrugʻi chiqarish haqidagi talab albatta kommunal xizmat idorasi rahbari tomonidan imzolanishi lozim. Hisoblangan, lekin xodimga toʻlanmagan ish haqini va unga tenglashtirilgan toʻlovlarni undirish haqidagi talab arz qilinganda ish haqidan qarzdorlik miqdori aniq koʻrsatilgan va ish beruvchi tomonidan tasdiqlangan maʼlumot ilova qilinishi shart. Sudlarning eʼtibori, kommunal xizmatlar toʻlovi boʻyicha qarz undirish hamda xodimga toʻlanmagan ish haqi va unga tenglashtirilgan toʻlovlarni undirish haqidagi talablar yuzasidan sud buyrugʻi chiqarish orqali ortiqcha xarajat, ish vaqti hamda turli sansalorliklarning oldini olishga qaratilsin.
OʻZBEKISTON RESPUBLIKASINING BOLA HUQUQLARI TOʻGʻRISIDAGI KONVENSIYAGA DOIR, BOLALAR SAVDOSI, BOLALAR FOHIShABOZLIGI VA BOLALAR PORNOGRAFIYASIGA TAALLUQLI FAKULTATIV PROTOKOLGA (NYu-YORK, 2000-YIL 25 MAY) QOʻShILIShI HAQIDA
(law, 2008-12-11)

Bola huquqlari toʻgʻrisidagi Konvensiyaga doir, bolalar savdosi, bolalar fohishabozligi va bolalar pornografiyasiga taalluqli Fakultativ protokolga (Nyu-York, 2000-yil 25-may) qoʻshilinsin.
IShLATIB BOʻLINGAN YoQILGʻI BILAN MUOMALADA BOʻLISh XAVFSIZLIGI TOʻGʻRISIDAGI VA RADIOAKTIV ChIQINDILAR BILAN MUOMALADA BOʻLISh XAVFSIZLIGI HAQIDAGI BIRLAShGAN KONVENSIYAGA (VENA, 1997-YIL 5 SENTYABR) OʻZBEKISTON RESPUBLIKASINING QOʻShILIShI TOʻGʻRISIDA
(law, 2008-12-11)

Ishlatib boʻlingan yoqilgʻi bilan muomalada boʻlish xavfsizligi toʻgʻrisidagi va radioaktiv chiqindilar bilan muomalada boʻlish xavfsizligi haqidagi Birlashgan Konvensiyaga (Vena, 1997-yil 5-sentabr) qoʻshilinsin.
“UMUMIY HARBIY MAJBURIYAT VA HARBIY XIZMAT TOʻGʻRISIDA”GI OʻZBEKISTON RESPUBLIKASI QONUNINING 18 VA 19-MODDALARIGA OʻZGARTIShLAR KIRITISh HAQIDA
(law, 2008-12-11)

1-modda. Oʻzbekiston Respublikasining 2002-yil 12-dekabrda qabul qilingan “Umumiy harbiy majburiyat va harbiy xizmat toʻgʻrisida”gi 436-II-sonli Qonuniga (Oʻzbekiston Respublikasi Oliy Majlisining Axborotnomasi, 2002-yil, № 12, 217-modda; 2003-yil, № 9-10, 149-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 6, 262-modda; 2008-yil, № 9, 481 -modda) quyidagi oʻzgartishlar kiritilsin: 1) 18-moddaning uchinchi qismidagi “yanvar — mart” degan soʻzlar “aprel — iyun” degan soʻzlar bilan almashtirilsin; 2) 19-moddaning birinchi qismidagi “yiliga ikki marta: aprel-may va oktyabr-noyabr” degan soʻzlar “yiliga bir marta — fevral-mart” degan soʻzlar bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASINING FUQAROVIY VA SIYOSIY HUQUQLAR TOʻGʻRISIDAGI XALQARO PAKTGA DOIR, OʻLIM JAZOSINI BEKOR QILIShGA QARATILGAN IKKINChI FAKULTATIV PROTOKOLGA (NYu-YORK, 1989 YIL 15 DEKABR) QOʻShILIShI HAQIDA
(law, 2008-12-10)

Fuqaroviy va siyosiy huquqlar toʻgʻrisidagi Xalqaro paktga doir, oʻlim jazosini bekor qilishga qaratilgan Ikkinchi fakultativ Protokolga (Nyu-York, 1989-yil 15-dekabr) qoʻshilinsin.
“QIMMATLI QOGʻOZLAR BOZORI TOʻGʻRISIDAGI OʻZBEKISTON RESPUBLIKASI QONUNCHILIGINING BUZILISHIGA DOIR ISHLARNI KOʻRIB CHIQISH VA JAZO QOʻLLASH TARTIBI TOʻGʻRISIDA NIZOMNI TASDIQLASH HAQIDA”GI BUYRUGʻIGA OʻZGARTIRISH KIRITISH TOʻGʻRISIDA
(order, 2025-07-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2002-yil 13-martdagi 2002-04-sonli “Qimmatli qogʻozlar bozori toʻgʻrisidagi Oʻzbekiston Respublikasi qonunchiligining buzilishiga doir ishlarni koʻrib chiqish va jazo qoʻllash tartibi toʻgʻrisida nizomni tasdiqlash haqida”gi buyrugʻiga (2002-yil 23-aprel, roʻyxat raqami 1131 — Meʼyoriy hujjatlar axborotnomasi, 2002 y, 8-son) ilovaga* muvofiq oʻzgartirish kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
MAXSUS YuKLAR TASNIFINI TASDIQLASh TOʻGʻRISIDA
(resolution, 2013-02-25)

Oʻzbekiston Respublikasi Prezidentining 2008-yil 27-martdagi PQ-823-son “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida”gi Qarori (Oʻzbekiston Respublikasi qonun hujjatlari toʻplami, 2008-y., 14-15-son, 98-modda) va Oʻzbekiston Respublikasi Vazirlar Mahkamasining 2002-yil 21-fevraldagi 62-son “Oʻzbekiston Respublikasi hududi orqali maxsus yuklar va harbiy tarkiblarning tranzitini davlat tomonidan tartibga solish va nazorat qilish toʻgʻrisida”gi qarorining (Oʻzbekiston Respublikasi qonun hujjatlari toʻplami, 2002-y., 3-4-son, 34-modda) 8-bandi ijrosini va xavfli yuklar, qurol-yarogʻ, harbiy texnika, harbiy buyumlarni olib oʻtishda xavfsizlikni taʼminlash hamda mazkur yuklar va tarkiblarni Oʻzbekiston Respublikasi hududidan tranzit orqali olib oʻtishda nazorat qilishning samaradorligini oshirish maqsadida Tashqi iqtisodiy aloqalar, investitsiyalar va savdo vazirligi hamda Davlat bojxona qoʻmitasi qaror qiladi: 1. Oʻzbekiston Respublikasi hududi orqali faqat maxsus ruxsatnoma mavjud boʻlgan taqdirda tranzit boʻyicha olib oʻtiladigan xavfli yuklarning roʻyxati va Oʻzbekiston Respublikasi hududi orqali faqat maxsus ruxsatnoma mavjud boʻlgan taqdirda tranzit qilinadigan qurol-yarogʻ, harbiy texnika va harbiy mol-mulk roʻyxati 1 va 2-ilovalarga muvofiq tasdiqlansin. 2. Tashqi iqtisodiy aloqalar vazirligi va Davlat bojxona qoʻmitasining 2002-yil 19-avgustdagi EG-01/10-3409 va 02/20-31-son “Maxsus yuklar tasnifini tasdiqlash toʻgʻrisida”gi qarori (2002-yil 26-avgust, roʻyxat raqami 1167 — Oʻzbekiston Respublikasi vazirliklari, davlat qoʻmitalari va idoralari meʼyoriy hujjatlar axborotnomasi, 2002-yil, 15-16-sonlar) oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
SANOAT VA QISHLOQ XOʻJALIGI SOHASIDA ISHLOVCHI UMUMIY KASB XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2008-12-02)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish Dasturi” ijrosini taʼminlash maqsadida buyuraman: 1. Sanoat va qishloq xoʻjaligi sohasida ishlovchi umumiy kasb xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiritiladi. Ushbu Namunaviy meʼyorlar Oʻzbekiston Respublikasi Qishloq va suv xoʻjaligi vazirligi, Oʻzbekiston Respublikasi Sogʻliqni saqlash vazirligi, Oʻzbekiston Kasaba uyushmalari Federatsiyasi Kengashi, “Sanoatkontexnazorat” Davlat inspeksiyasi bilan kelishilgan.
QURBON HAYITINI NIShONLASh TOʻGʻRISIDA
(resolution, 2020-09-28)

Muborak Qurbon hayitining xalqimiz maʼnaviy hayotidagi oʻrni va ahamiyatini eʼtiborga olib, milliy-diniy qadriyatlarimizni saqlash va ulugʻlash, fuqarolarning hamjihatligi va mehr-oqibatini mustahkamlash, yosh avlodning ruhiy va maʼnaviy olamini boyitish, ularning qalbida Vatanga muhabbat va sadoqat tuygʻusini yanada yuksaltirish maqsadida hamda Oʻzbekiston Respublikasi Prezidentining “Diniy bayram — Qurbon hayitini dam olish kuni deb eʼlon qilish haqida”gi 1991-yil 20-iyundagi PF-221-son Farmoniga muvofiq: 1. 2008-yilda Qurbon hayitining birinchi kuni 8-dekabrga toʻgʻri kelishi haqida Oʻzbekiston musulmonlari idorasi murojaati inobatga olinsin hamda mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari, “Kamolot” yoshlar ijtimoiy harakati va boshqa barcha mutasaddi davlat va jamoat tashkilotlari Qurbon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga bayram tadbirlarini keng yoritish tavsiya etilsin.
FUQAROLARNING OʻZBEKISTON RESPUBLIKASI TIJORAT BANKLARIDAGI OMONATLARINI HIMOYALASH KAFOLATLARINI TAʼMINLASHGA OID QOʻSHIMCHA CHORA-TADBIRLAR TOʻGʻRISIDA
(decree, 2025-11-26)

Oʻzbekiston Respublikasi fuqarolarining omonatlarini jahon moliyaviy krizisining ehtimol tutilgan salbiy oqibatlaridan himoyalashning ishonchli kafolatlarini taʼminlash, mamlakat bank tizimiga aholining ishonchini tobora mustahkamlash, aholi omonatlarini tijorat banklariga jalb qilish uchun qoʻshimcha shart-sharoitlar yaratish maqsadida: 1. Maʼlumot uchun qabul qilinsinki, “Fuqarolarning banklardagi omonatlarini himoyalash kafolatlari toʻgʻrisida”gi Oʻzbekiston Respublikasi Qonuniga muvofiq, jismoniy shaxslarning tijorat banklari depozit hisobvaraqlariga joylashtirilgan pul mablagʻlari davlat tomonidan himoyalangan va fuqarolarning omonatlari boʻyicha haq toʻlashning ishonchli kafolatlari qonunan taʼminlanadi. 2. Shunday tartib oʻrnatilsinki, unga muvofiq omonatlarning miqdorlaridan qatʼi nazar, fuqarolarning tijorat banklari depozit hisobvaraqlaridagi omonatlari boʻyicha toʻla hajmda haq toʻlash kafolatlanadi. 3. Belgilansinki, fuqarolarning omonatlari boʻyicha toʻliq miqdorda haq toʻlash tijorat bankining mablagʻi hamda qonun hujjatlariga muvofiq tijorat banklarining badallari va ajratmalari hisobiga shakllantiriladigan Fuqarolarning banklardagi omonatlarini kafolatlash fondi mablagʻlari hisobidan amalga oshiriladi. 4. Oʻzbekiston Respublikasi Vazirlar Mahkamasi Markaziy bank hamda boshqa manfaatdor vazirliklar va idoralar bilan birgalikda bir hafta muddatda “Fuqarolarning banklardagi omonatlarini himoyalash kafolatlari toʻgʻrisida”gi Oʻzbekiston Respublikasi Qonuniga hamda boshqa qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Oliy Majlisiga takliflar kiritsin. 5. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev va Oʻzbekiston Respublikasi Markaziy bankining raisi F.M. Mullajonov zimmasiga yuklansin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI DAVLAT-TIJORAT XALQ BANKINING KAPITALLAShUV DARAJASINI YaNADA OShIRISh ChORA-TADBIRLARI TOʻGʻRISIDA” 2008 YIL 11 YaNVARDAGI PQ-775-SON QARORIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuvini yanada koʻpaytirish va investitsion faolligini oshirish chora-tadbirlari toʻgʻrisida” 2008-yil 16-oktabrdagi PQ-986-son qaroriga muvofiq: 1. Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuv darajasini yanada oshirish chora-tadbirlari toʻgʻrisida” 2008-yil 11-yanvardagi PQ-775-son qaroriga ilovaga* muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (Sh.X. Fayziyev) zimmasiga yuklansin.
OʻZBEKISTON MILLIY AXBOROT AGENTLIGINING MODDIY-TEXNIKA BAZASINI MUSTAHKAMLASh TOʻGʻRISIDA
(resolution, 2008-11-26)

Oʻzbekiston Milliy axborot agentligining samarali faoliyat koʻrsatishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasi, Toshkent shahar hokimligi, Oʻzbekiston Milliy axborot agentligi va “Sharq” nashriyot-matbaa aksiyadorlik kompaniyasining Toshkent shahri, Buyuk Turon koʻchasi, 41-uy manzilida joylashgan 17 qavatli maʼmuriy binoni tasarruf etish huquqisiz Oʻzbekiston Milliy axborot agentligi balansiga bepul oʻtkazish toʻgʻrisidagi taklifiga rozilik berilsin. 2. Toshkent shahar hokimligi va “Sharq” nashriyot-matbaa aksiyadorlik kompaniyasi Toshkent shahri, Buyuk Turon koʻchasi, 41-uy manzilida joylashgan 17 qavatli maʼmuriy binoni Oʻzbekiston Milliy axborot agentligi balansiga belgilangan tartibda topshirsin. Oʻzbekiston Milliy axborot agentligi ushbu maʼmuriy binoni belgilangan tartibda qabul qilib olsin hamda binoni saqlash va undan samarali foydalanish boʻyicha zarur chora-tadbirlar koʻrsin. 3. “Sharq” nashriyot-matbaa aksiyadorlik kompaniyasining ushbu maʼmuriy binoda kompaniya egallab turgan xonalar uchun ijara haqi toʻlamasdan foydalanish huquqi saqlab qolinsin. 4. Vazirlar Mahkamasining “Sharq” nashriyot-matbaa aksiyadorlik kompaniyasi faoliyatini tashkil etish masalalari toʻgʻrisida” 2000-yil 23-oktabrdagi 411-son qaroriga 3-ilovaning birinchi bandi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.